
S K R A Ć E N I  Z A P I S N I K
od 20. prosinca 2023. godine

sa 18. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 024-02/23-01/01, URBROJ: 2137-22-23-6, od 14. prosinca 2023. godine.

POTPREDSJEDNICA: Utvrđujem da današnjoj sjednici Općinskog vijeća Općine Novo Virje prisustvuje većina članova Općinskog vijeća i to:


PRISUTNI:

1.  Marina Bušić, potpredsjednica Općinskoga vijeća,
2.  Franjo Marčinko, član Općinskog vijeća,
3.  Darko Bezjak, član Općinskog vijeća,
 4.  Ivan Baruškin, član Općinskoga vijeća,
 5.  Nenad Lukić, član Općinskoga vijeća,
 6.  Željko Šadek, član Općinskoga vijeća,
 7.  Dario Ciganović, član Općinskoga vijeća.


OSTALI PRISUTNI:

1. Mirko Remetović, općinski načelnik Općine Novo Virje,
2. Miroslav Lukanec, pročelnik JUO i zapisničar,
3. Andreja Vranić, viši računovodstveni referent u JUO,
4. Željka Hrženjak, ravnateljica – odgojiteljica DV Bregunica Novo Virje,
5. Lidija Lukanec, odgojiteljica u DV Bregunica Novo Virje,
6. Danijela Matekov, odgojiteljica u DV Bregunica Novo Virje,
7. Irena Gaščić, odgojiteljica u DV Bregunica Novo Virje,
8. Dina Kovačić, kuharica u DV Bregunica Novo Virje,
9. Natalija Levačić, pomoćna kuharica u DV Bregunica Novo Virje,
10. Marina Kovačević, čistaćica u DV Bregunica Novo Virje.
	  
  ODSUTNI:

  1. Katarina Kozarić - Šabarić, predsjednica Općinskoga vijeća – opravdano.

Sjednicu Općinskog vijeća Općine Novo Virje otvorilila je potpredsjednica Općinskog vijeća Marina Bušić u 19,00 sati, pozdravila sve prisutne te im zaželila uspješan rad.

POTPREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 7 glasova ZA usvojilo zapisnik sa prethodne sjednice.


POTPREDSJEDNICA: U materijalima ste primili prijhedlog dnevnog reda za današnju sjednicu. Želi li tko od vijećnika dati izmjenu ili dopunu dnevnog reda.

Potpredsjednica vijeća predložila je izmjene i dopune dnevnog reda.

Predlažem da točke 18. i 19. postanu točke 1. i 2. 
Isto tako iza točke 2. dodaju se dvije nove točke i to točka 3. Donošenje Odluke o visini naknade članovima Općinskoga vijeća Općine Novo Virje i točka 4. Donošenje Programa mjera za poticanje rješavanja stambenog pitanja mladih obitelji i mladih osoba na području Općine Novo Virje u 2024. godini.
Dosadašnje točke dnevnog reda od 1. do 17. i 20. do 23. postaju točke dnevnog reda od 5. do 25.

POTPREDSJEDNICA: Za današnju sjednicu predlažem sljedeći:

DNEVNI RED

1. Donošenje Odluke o izmjenama Odluke o plaći i drugim pravima iz rada općinskog načelnika Općine Novo Virje,
2. Donošenje Odluke o izmjeni Odluke o koeficijentima za obračun plaće službenika i namještenika u Jedinstvenom upravnom odjelu Općine Novo Virje,
3. Donošenje Odluke o visini naknade članovima Općinskoga vijeća Općine Novo Virje,
4. Donošenje Programa mjera za poticanje rješavanja stambenog pitanja mladih obitelji i mladih osoba na području Općine Novo Virje u 2024. godini,
5. Donošenje Proračuna Općine Novo Virje za 2024. godinu i projekcije za 2025. i 2026. godinu,
6. Donošenje Odluke o izvršavanju Proračuna Općine Novo Virje za 2024. godinu,
7. Donošenje Programa građenja komunalne infrastrukture na području Općine Novo Virje za 2024. godinu,
8. Donošenje Programa održavanja komunalne infrastrukture na području Općine Novo Virje u 2024. godini,
9. Donošenje Programa javnih potreba u sportu na području Općine Novo Virje u 2024. godini,
10. Donošenja Plana javnih potreba u socijalnoj skrbi na području Općine Novo Virje u 2024. godini,
11. Donošenje Programa javnih potreba u predškolskom odgoju na području Općine Novo Virje u 2024. godini,
12. Donošenje Programa javnih potreba u kulturi na području Općine Novo Virje u 2024. godini,
13. Donošenja Programa utroška sredstava šumskog doprinosa na području Općine Novo Virje u 2024. godini,
14. Donošenje Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2024. godini,
15. Donošenje Programa javnih potreba u protupožarnoj i civilnoj zaštiti na području Općine Novo Virje u 2024. godini,
16. Donošenje Programa utroška sredstava vodnog doprinosa na području Općine Novo Virje u 2024. godini,
17. Donošenje Programa o namjenskom korištenju sredstava naknade za promjenu namjene poljoprivrednog zemljišta u 2024. godini na području Općine Novo Virje,
18. Donošenje Programa javnih potreba u osnovnom školstvu na području Općine Novo Virje u 2024. godini,
19. Donošenje Pravilnika o provedbi postupka jednostavne nabave u Općini Novo Virje,
20. Donošenje Odluke o imenovanju predsjednika i članova Općinskog povjerenstva za procjenu šteta od prirodnih nepogoda na području Općine Novo Virje,
21. Donošenje Odluke o isplati jednokratne novčane pomoći za novorođeno dijete na području Općine Novo Virje,
22. Donošenje Smjernica za organizaciju i razvoj sustava civilne zaštite Općine Novo Virje za razdoblje od 2024. do 2027. godine,
23. Donošenje Plana razvoja civilne zaštite na području Općine Novo Virje za 2024. godinu,
24. Donošenje Analize stanja sustava zaštite i spašavanja na području Općine Novo Virje u 2023. godini,
25. Razno.

Dnevni red je usvojen sa 7 glasova ZA.

POTPREDSJEDNICA: Dajem riječ gošćama iz dječjeg vrtića Bregunica.

LIDIJA LUKANEC: U ime djelatnica dječjeg vrtića Bregunica obraćam Vam se sa par riječi. U materijalima ste primili našu zamolbu, nadam se da ste je pročitali i da ste upoznati sa razlogom zašto smo mi danas ovdje. Svi koji ste bili u Općinskom vijeću 2018. godine sjećate se da je te godine bilo zadnje usklađivanje plaća u skladu sa zakonom. Sve ove godine imale smo razumijevanja prvenstveno jer je općina otplaćivala kredit koji je sada uspješno otplaćen. U međuvremenu, u listopadu ove godine se i država uključila u financiranje vrtića, sredstva su već jednim dijelom uplaćena na račun općine, a iznos na godišnjoj razini je 52.583,00 eura. Iz tog razloga molimo Vas za usklađivanje plaća prema Zakonu o predškolskom odgoju i obrazovanju. U državi vlada deficit odgojitelja, prisutni su svakodnevni otkazi i odlazak u vrtiće koji primjenjuju članak zakona o predškolskom odgoju koji propisuje da se u dječjem vrtiću moraju primjenjivati plaće jednake onima u osnovnoškolskom obrazovanju. Općenito će se svi osnivači dječjih vrtića morati ‘’trgnuti’’ i žurno podići primanja radnicima u vrtićima jer neće imati tko raditi i neće htjeti raditi. Kvaliteta rada, odgoja i obrazovanja u predškolskoj ustanovi se narušuje ukoliko nema dovoljno radnika, a posebno onih stručnih. Zanemarivanje toga dovodi do toga da se zapošljavaju nestručne zamjene koje nisu kvalificirane provoditi odgojno obrazovni rad, a plaće zaposlenih u većini vrtića su niže od plaća u obrazovanju. U naše zvanje odgojitelja događa se veliki priljev nestručnih kadrova, a sve više zbog toga jer nedostaje odgojitelja u cijeloj zemlji. Vrtići sa nestručnim kadrom ne mogu kvalitetno provoditi odgojno obrazovni rad, već se pretvaraju u ‘’čuvališta’’, što nikako nije ni cilj, a ni svrha jednog vrtića.
Nemojte dopustiti da stručni, obrazovni i kvalitetni kadar napusti naš vrtić zbog odlaska u druge vrtiće u potrazi za boljim materijalnim pravima, a vi budete primorani zapošljavati nestručni kadar, sve samo zbog opstanka vrtića.
Poštujte zakon o predškolskom odgoju, prvenstveno članak 51. jer su financijska sredstva osigurana od strane države. Mi ne tražimo ništa više nego što nam pripada po članku 51. Zakona o predškolskom odgoju i obrazovanju prema kojemu plaće u dječjim vrtićima trebaju biti jednake plaćama zaposlenih u osnovnim školama. Molimo da ova rasprava uđe u zapisnik te pošto smo na vijeće predale zamolbu, molimo pisano očitovanje na nju.

HRŽENJAK ŽELJKA: U europskoj uniji kao prioritet postoji posebna skrb za rani predškolski odgoj, a obuhvaćenost djece u razdoblju od 2021. do 2030. godine  trebala bi biti 96%. Zbog toga je i Republika Hrvstaka uvela taj model kojim se osiguravaju sredstva za fiskalnu održivost, a o čemu Vam je pričala kolegica Lidija. Do sada smo bili jedini vrtić u županiji i šire koji je imao zaposlen stručni kadar. Sada nam odlazi jedna kolegica raditi u drugi vrtić. Situacija je da nema odgojitelja, na njihova mjesta se zapošljavaju učitelji, studenti, dadilje, ekonomisti, a ima i šumara.
Sve to za sobom povlači kvalitetu rada u vrtićima, a vrtići postaju ‘’čuvališta’’ te se tada ne može provoditi odgojno – obrazovni rad u ustanovi. Više nisu vremena da se ljudi zaposle i rade na jednom mjestu do mirovine. Ljudi migriraju radi boljih uvjeta rada, preseljenja i slično. Isto tako veliki je nedostatak radnika, a radnici prvo pitaju kakva će im biti plaća. Prije deset godina je za tri odgojiteljice došlo dvadeset zamolbi, a za ostale radnike da ne govorim. Zahvaljujem Vam svima što ste nas saslušali, vijećnicima, članovima upravnog vijeća te Miroslavu i Andreji koji nam pomažu u radu. Odluku prepuštam Vama.

Točka 1.

POTPREDSJEDNICA: Prelazimo na prvu točku, a to je donošenje Odluke o izmjenama Odluke o plaći i drugim pravima iz rada općinskog načelnika Općine Novo Virje.

POTPREDSJEDNICA: Molim općinskog načelnika da dade obrazloženje.

OPĆINSKI NAČELNIK: Predlažem povećanje koeficijenta sa postojećeg 2,33 na novi koeficijent koji bi iznosio 3,25. Što se tiče osnovice ona je utvrđena u visini osnovice za obračun plaće državnih dužnosnika i iznosi 516,29 eura. 
Nastavno na obraćanje djelatnica smatram da bi im uz osnovicu od 840,00 eura trebalo odrediti koeficijente i to za ravnateljicu 1,80, odgojiteljice 1,55, kuharica 1,20 i čistaćica 1,00.

POTPREDSJEDNICA: Zahvaljujem, otvaram raspravu. 

IVAN BARUŠKIN: Vratio bih se prvo na izlaganje djelatnica iz dječjeg vrtića Bregunica. Slušajući njih nisam siguran da li one znaju koliko je njima ponuđena plaća od nas jer ono što smo mi predložili i ono što one predlažu razlikuje se 30 eura bruto. Hoće li netko za 30 eura promijeniti posao, mislim da neće. Konzultirao sam se sa Općinom Ferdinandovac, kod njih u vrtiću osnovica iznosi 840,00 eura, na taj način su riješili svake druge pregovore, koliko je minimalna plaća toliko je i osnovica. Što se tiče dječjeg vrtića u Ferdinandovcu tamo ravnateljica ima koeficijent 1,80, tete imaju 1,50, kuharica 1,20, a čistaćica 1,00.
Što se tiče koeficijenata u općini pročelnica ima koeficijent 2,00, ona je magistar i ima položeno za EU fondove. Računovodstveni referent ima koeficijent 1,50, komunalni radnik 1,1, a čistačica 1,00. Općinski načelnik ima koeficijent 3,5. Po tome je ispalo da su sve te plaće onako kako smo i mi isplanirali. Ako tetama stavimo koeficijent 1,55 još im dodajemo 42 eura.Tada bi imale bruto plaću 1.302,00 eura, a one su tražile 1.329,84 eura. Tu razliku dobiju na staž.To je sada stvar principa. Isto tako ovo na što se one pozivaju, uz dužno poštovanje, imam informaciju da to nije zakonska obveza, postoje presude vrhovnog suda gdje su dječji vrtići tužili općinu vezano za visinu plaće i gdje su te presude pale. Nemam ništa protiv teta, one rade odgovoran posao.Traženim povećanjem one bi dobivale 3.240,00 eura bruto više godišnje. Istina, dobivamo novce od države, ali to nije sve za plaće. Sredstva se dobivaju za pristupačnost vrtića – smanjenje cijene vrtića, materijalna prava te za održavanje vrtića. Vezano za to ima li ili nema teta to će se vidjeti kada se raspiše natječaj. Imam informaciju da je bio natječaj za tete u vrtiću u Virju gdje se prijavilo pet teta i gdje su se zaposlile dvije. Ipak se nešto na tržištu pojavi. Što god vijeće kaže, slažem se sa njima, to nije sporno.

OPĆINSKI NAČELNIK:  Po meni bi im trebalo odrediti koeficijent od 1,55.

ŽELJKO ŠADEK: Razlika je u tih 0,05 u koeficijentu. Mislim da bi trebale biti zadovoljne sa tim povećanjem, a isto tako niti one, a niti mi nebi trebali ići na sitnice. Prednost im je to što doma rade, mogu si posložiti smjene, po meni bude još prilika za povećanje, ja sam za to da im se odredi koeficijent 1,50.

NENAD LUKIĆ: Slažem se sa koeficijentom 1,50, ako bude sredstava lako se podigne.

DARKO BEZJAK: Za primjer, moja je supruga dobila povećanje od 5%.

POTPREDSJEDNICA: Do sada su imale plaću 1060 eura bruto, a ovim povećanjem to bi iznosilo 200 eura bruto više. 
Vezano za plaće djelatnika u dječjem vrtiću Općinski vijećnici su se složili da uz osnovicu koja bi iznosila 840,00 eura koeficijent za ravnateljicu – odgojiteljicu iznosi 1,80, za odgojiteljice 1,50, za kuharicu 1,20, te za čistačicu 1,0.

IVAN BARUŠKIN: Što se tiče plaće općinskog načelnika slažem se sa povećanjem, ipak je on najodgovornija osoba u općini.

Nakon daljnje kratke rasprave svi su se složili da se općinskom načelniku uz osnovicu od 516,29 eura odredi koeficijent od 3,25.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo

ODLUKU
o izmjenama Odluke o plaći i drugim pravima iz rada općinskog načelnika Općine Novo Virje



Točka 2.

POTPREDSJEDNICA: Prelazimo na drugu točku, a to je donošenje Odluke o izmjeni Odluke o koeficijentima za obračun plaće službenika i namještenika u Jedinstvenom upravnom odjelu Općine Novo Virje.

POTPREDSJEDNICA: Molim općinskog načelnika da dade obrazloženje.

OPĆINSKI NAČELNIK:  Predlažem nove koeficijente za obračun plaće službenika i namještenika Jedinstvenog upravnog odjela. Za pročelnika Jedinstvenog upravnog odjela da koeficijent bude 1,70, za višeg raferenta za računovodstvene poslove 1,55, za komunalnog radnika 1,20.

Svi vijećnici su se složili sa predloženim koeficijentima.

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

ODLUKU
 o izmjeni Odluke o koeficijentima za obračun plaće službenika i namještenika u Jedinstvenom upravnom odjelu Općine Novo Virje

Točka 3.

POTPREDSJEDNICA: Prelazimo na treću točku, a to je donošenje Odluke o visini naknade članovima Općinskoga vijeća Općine Novo Virje.

POTPREDSJEDNICA: Molim općinskog načelnika da dade obrazloženje.

OPĆINSKI NAČELNIK: Pojavila se želja da se općinskim vijećnicima uvedu vijećničke naknade. Predlažem da naknada bude 20,00 eura neto po sjednici općinskoga vijeća.
Prije ukidanja naknada za prisustvovanje sjednicama općinskoga vijeća ta naknada je iznosila 120,00 kuna.

POTPREDSJEDNICA: Razgovarala sam sa predsjednicom Općinskog vijeća koja je rekla da zaslužuje malo veću naknadu nego vi budući vodi sjednice, potpisuje akte, češće dolazi. Neka vijeće o tome odluči.

DARIO CIGANOVIĆ: Po meni bi naknada trebala biti ista za sve, svi smo mi članovi nekog odbora i trebamo doći nekad dodatno. Naknada neće spasiti nikoga, ona je simbolična budući dajemo svoje vrijeme te donosimo odluke. To je minimalno i svima jednako.
Nakon kratke rasprave svi vijećnici su se složili da naknada za prisustvovanje sjednicama Općinskoga vijeća za sve vijećnike iznosi 20,00 eura neto po sjednici Općinskoga vijeća.

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

ODLUKU
 o visini naknade članovima Općinskoga vijeća Općine Novo Virje

Točka 4.

POTPREDSJEDNICA: Prelazimo na četvrtu točku, a to je donošenje Programa mjera za poticanje rješavanja stambenog pitanja mladih obitelji i mladih osoba na području Općine Novo Virje u 2024. godini.

POTPREDSJEDNICA: Molim općinskog načelnika da dade obrazloženje.

OPĆINSKI NAČELNIK: Prema Programu mjera za poticanje rješavanja stambenog pitanja mladih obitelji i mladih osoba u 2023. godini dobna granica za mladu obitelj ili mladu osobu iznosila je 45 godina. Predlažem da se u Programu mjera za 2024. godinu ta dobna granica smanji na 40 godina.
Iso tako trebalo bi imenovati i troje ljudi iz vijeća u Povjerenstvo budući Miroslav i Andreja ne mogu odlučiti o nekim stvarima o kojima nisu stručni.

ŽELJKO ŠADEK: Predlažem da jedan od članova Povjerenstva bude Dario Ciganović.

Nakon daljnje kratke rasprave svi vijećnici su se složili da dobna granica za ostvarivanje prava na poticaje za rješavanje stambenog pitanja iznosi 40 godina te odredili da se u Povjerenstvo imenuju Dario Ciganović, Ivan Baruškin, Željko Šadek, Miroslav Lukanec i Andreja Vranić.

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

PROGRAM
mjera za poticanje rješavanja stambenog pitanja mladih obitelji i mladih osoba na području Općine Novo Virje u 2024. godini 

Točka 5.

POTPREDSJEDNICA: Prelazimo na petu točku, a to je donošenje Proračuna Općine Novo Virje za 2024. godinu i projekcije za 2025. i 2026. godinu.

POTPREDSJEDNICA: Molim općinskog načelnika da dade obrazloženje.

OPĆINSKI NAČELNIK: Proračun Općine Novo Virje za 2024. godinu i projekcije za 2025. i 2026. godinu primili ste u materijalima. Budući ste već upoznati sa proračunom navesti ću Vam samo izmjene.
Za crkvu planiramo izdvojiti 3.000,00 eura umjesto prvotno planiranih 2.000,00 eura. Za dječje igralo koje bi se postavilo na Čardi u proračunu je osigurana stavka u iznosu od 4.000,00 eura. Igralo nebi nabavljala općina već bi sredstva prebacili ribolovnom društvu Drava koji bi kupili igralo. Igralo bi se instaliralo na zemljištu koje je njihovo. Isto tako budući uvodimo vijećničke naknade potrebno je u proračunu za 2024. godinu osigurati sredstva u iznosu od 2.000,00 eura. Planiramo nabaviti i igralo u centru za što je u proračunu predviđeno 5.000,00 eura.

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

PRORAČUN
Općine Novo Virje za 2024. godinu i projekcije za 2025. i 2026. godinu

Točka 6.

POTPREDSJEDNICA: Prelazimo na šestu točku, a to je donošenje Odluke o izvršavanju Proračuna Općine Novo Virje za 2024. godinu.

Općinski načelnik kratko obrazlaže Odluku.

POTPREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo
ODLUKU
o izvršavanju Proračuna Općine Novo Virje za 2024. godinu

Točka 7.

POTPREDSJEDNICA: Prelazimo na sedmu točku, a to je donošenje Programa građenja komunalne infrastrukture na području Općine Novo Virje za 2024. godinu.

Općinski načelnik kratko obrazlaže Program.

POTPREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

PROGRAM
građenja komunalne infrastrukture na području Općine Novo Virje za 2024. godinu

Točka 8.

POTPREDSJEDNICA: Prelazimo na osmu točku, a to je donošenje Programa održavanja komunalne infrastrukture na području Općine Novo Virje za 2024. godinu.

Općinski načelnik kratko obrazlaže Program.

POTPREDSJEDNICA: Zahvaljujem, otvaram raspravu. 
 
[bookmark: _Hlk533227873]Budući da  se nitko  nije  javio  Općinsko vijeće  Općine Novo  Virje  jednoglasno je sa 7 glasova ZA donijelo

PROGRAM 
održavanja komunalne infrastrukture na području 
Općine Novo Virje u 2024. godini

Točka 9.

POTPREDSJEDNICA: Prelazimo na devetu točku, a to je donošenje Programa javnih potreba u sportu na području Općine Novo Virje u 2024. godinu.

Općinski načelnik kratko obrazlaže Program.

POTPREDSJEDNICA: Zahvaljujem, otvaram raspravu. 

Budući da se nitko  nije  javio  Općinsko vijeće  Općine Novo  Virje  jednoglasno je sa 7 glasova ZA donijelo

PROGRAM 
javnih potreba u sportu na području
Općine Novo Virje u 2024. godini

Točka 10.

POTPREDSJEDNICA: Prelazimo na desetu točku, a to je donošenje Plana javnih potreba u socijalnoj skrbi  na području Općine Novo Virje u 2024. godini.

Općinski načelnik kratko obrazlaže Program.

POTPREDSJEDNICA: Zahvaljujem, otvaram raspravu. 

Budući da  se nitko  nije  javio  Općinsko vijeće  Općine Novo  Virje jednoglasno je sa 7 glasova ZA donijelo

PLAN
javnih potreba u socijalnoj skrbi na području
Općine Novo Virje u 2024. godini

Točka 11.

POTPREDSJEDNICA: Prelazimo na jedanaestu točku, a to je donošenje Programa javnih potreba u predškolskom odgoju na području Općine Novo Virje u 2024. godini.

Općinski načelnik kratko obrazlaže Program.

POTPREDSJEDNICA: Zahvaljujem, otvaram raspravu. 

Budući da  se nitko  nije  javio  Općinsko vijeće  Općine Novo  Virje jednoglasno je sa 7 glasova ZA donijelo

PROGRAM 
javnih potreba u predškolskom odgoju na području
Općine Novo Virje u 2024. godini

Točka 12.

POTPREDSJEDNICA: Prelazimo na dvanaestu točku, a to je donošenje Programa javnih potreba u kulturi na području Općine Novo Virje u 2024. godini.

Općinski načelnik kratko obrazlaže Program.

POTPREDSJEDNICA: Zahvaljujem, otvaram raspravu. 

Budući da  se  više nitko  nije  javio  Općinsko vijeće  Općine Novo  Virje jednoglasno je sa 7 glasova ZA donijelo
PROGRAM 
javnih potreba u kulturi na području
Općine Novo Virje u 2024. godini

Točka 13.

POTPREDSJEDNICA: Prelazimo na trinaestu točku, a to je donošenje Programa utroška sredstava šumskog doprinosa na području Općine Novo Virje u 2024. godini.

Općinski načelnik kratko obrazlaže Program.

POTPREDSJEDNICA: Zahvaljujem, otvaram raspravu

Budući da  se nitko  nije  javio  Općinsko vijeće  Općine Novo  Virje  jednoglasno je sa 7 glasova ZA donijelo

PROGRAM 
utroška sredstava šumskog doprinosa na području
Općine Novo Virje u 2024. godini

Točka 14.

POTPREDSJEDNICA: Prelazimo na četrnaestu točku, a to je donošenje Programa o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Novo Virje u 2024. godini.

Općinski načelnik kratko obrazlaže Program.

POTPREDSJEDNICA: Zahvaljujem, otvaram raspravu. 

[bookmark: _Hlk533228249]Budući da  se nitko  nije  javio  Općinsko vijeće  Općine Novo  Virje  jednoglasno je sa 7 glasova ZA donijelo

PROGRAM 
o namjenskom korištenju sredstava naknade iz postupka ozakonjenja nezakonito izgrađenih zgrada na području
Općine Novo Virje u 2024. godini

Točka 15.

POTPREDSJEDNICA: Prelazimo na petnaestu točku, a to je donošenje Programa javnih potreba u protupožarnoj i civilnoj zaštiti na području Općine Novo Virje u 2024. godini

Općinski načelnik kratko obrazlaže Program.

POTPREDSJEDNICA: Zahvaljujem, otvaram raspravu

Budući da  se nitko  nije  javio  Općinsko vijeće  Općine Novo  Virje jednoglasno je sa 7 glasova ZA donijelo

PROGRAM 
javnih potreba u protupožarnoj i civilnoj zaštiti na području Općine Novo Virje u 2024. godini

Točka 16.

POTPREDSJEDNICA: Prelazimo na šesnaestu točku, a to je donošenje Programa utroška sredstava vodnog doprinosa na području Općine Novo Virje u 2024. godini.

Općinski načelnik kratko obrazlaže Program.

POTPREDSJEDNICA: Zahvaljujem, otvaram raspravu. 

Budući da  se  više nitko  nije  javio  Općinsko vijeće  Općine Novo  Virje jednoglasno je sa 7 glasova ZA donijelo
PROGRAM 
utroška sredstava vodnog doprinosa na području
Općine Novo Virje u 2024. godini

Točka 17.

POTPREDSJEDNICA: Prelazimo na sedamnaestu točku, a to je donošenje Programa o namjenskom korištenju sredstava naknade za promjenu namjene poljoprivrednog zemljišta u 2024. godini.

Općinski načelnik kratko obrazlaže Program.

POTPREDSJEDNICA: Zahvaljujem, otvaram raspravu. 

Budući da  se nitko  nije  javio  Općinsko vijeće  Općine Novo  Virje jednoglasno je sa 7 glasova ZA donijelo

PROGRAM 
o namjenskom korištenju sredstava naknade za promjenu namjene poljoprivrednog zemljišta u 2024. godini na području Općine Novo Virje

Točka 18.

POTPREDSJEDNICA: Prelazimo na osamnaestu točku, a to je donošenje Programa javnih potreba u osnovnom školstvu na području Općine Novo Virje u 2023. godini.

Općinski načelnik kratko obrazlaže Program.

POTPREDSJEDNICA: Zahvaljujem, otvaram raspravu.

Budući da  se nitko  nije  javio  Općinsko vijeće  Općine Novo  Virje jednoglasno je sa 7 glasova ZA donijelo

PROGRAM
javnih potreba u osnovnom školstvu na području Općine Novo Virje u 2024. godini

Točka 19.

POTPREDSJEDNICA: Prelazimo na devetnaestu točku, a to je donošenje Pravilnika o provedbi postupka jednostavne nabave u Općini Novo Virje.

POTPREDSJEDNICA: Molim općinskog načelnika da dade obrazloženje.

OPĆINSKI NAČELNIK: Do sada smo prema Pravilniku imali da načelnik može putem narudžbenice ugovoriti posao do 20.000,00 kuna + PDV. Budući su cijene radova, roba i usluga porasle predlažem da se taj iznos poveća na 7.000,00 eura + PDV. U materijalima ste dobili novi prijedlog pravilnika slobodno možete pitati što Vas zanima na tu temu.

POTPREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

PRAVILNIK 
o provedbi postupka jednostavne nabave u Općini Novo Virje






Točka 20.

POTPREDSJEDNICA: Prelazimo na dvadesetu točku, a to je donošenje Odluke o imenovanju predsjednika i članova Općinskog povjerenstva za procjenu šteta od prirodnih nepogoda na području Općine Novo Virje.

POTPREDSJEDNICA: Molim općinskog načelnika da dade obrazloženje.

OPĆINSKI NAČELNIK: U materijalima ste primili novi prijedlog Odluke, ništa se ne mijenja, predlažem da u povjerenstvu i dalje budu Pero Čorba, Nenad Lukić i Željo Turčić.

POTPREDSJEDNICA: Zahvaljujem, otvaram raspravu. 

ŽELJKO ŠADEK: To je uvijek bilo na početku mandata da su se imenovala povjerenstva.

MIROSLAV LUKANEC: Bila je izmjena zakona pa se donosilo 2019. godine, a sada je istekao mandat pa je potrebno imenovati novo Povjerenstvo.

Budući da se više nitko nije javio Općinsko vijeće Općine Novo Virje jednoglasno je sa 7 glasova ZA donijelo
ODLUKU
o imenovanju predsjednika i članova Općinskog povjerenstva za procjenu šteta od prirodnih nepogoda na području Općine Novo Virje.

Točka 21.

POTPREDSJEDNICA: Prelazimo na dvadeset prvu točku, a to je donošenje donošenje Odluke o isplati jednokratne novčane pomoći za novorođeno dijete na području Općine Novo Virje.

POTPREDSJEDNICA: Molim općinskog načelnika da dade obrazloženje.

OPĆINSKI NAČELNIK: Prema važećoj odluci naknada za novorođenčad iznosila je 1.000,00 kuna za prvo i drugo dijete, a za svako sljedeće dijete 500,00 kuna više. Predlažem da ta naknada prema prijedlogu nove odluke iznosi 200,00 eura za prvo dijete dok za svako sljedeće dijete iznosi 100,00 eura više.

POTPREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo
ODLUKU
o isplati jednokratne novčane pomoći za novorođeno dijete na području Općine Novo Virje




Točka 22.

POTPREDSJEDNICA: Prelazimo na dvadeset drugu točku, a to je donošenje Smjernica za organizaciju i razvoj sustava civilne zaštite Općine Novo Virje za razdoblje od 2024. do 2027. godine.

Općinski načelnik kratko obrazlaže Smjernice.

POTPREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

SMJERNICE
za organizaciju i razvoj sustava civilne zaštite za razdoblje od 2024. do 2027. godine 

Točka 23.

POTPREDSJEDNICA: Prelazimo na dvadeset treću točku, a to je donošenje Plan razvoja civilne zaštite na području Općine Novo Virje za 2024. godinu.

POTPREDSJEDNICA: Molim općinskog načelnika da dade obrazloženje.

OPĆINSKI NAČELNIK: Sukladno Zakonu o sustavu civilne zaštite predstavničko tijelo na prijedlog izvršnog tijela jedinice lokalne i područne (regionalne) razmatra i usvaja Plan razvoja sustava civilne zaštite s financijskim učincima. Plan razvoja odnosi se na 2024. godinu. 

POTPREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

PLAN RAZVOJA 
sustava civilne zaštite na području Općine Novo Virje za 2024. godinu

Točka 24.

POTPREDSJEDNICA:Prelazimo na dvadeset četvrtu točku, a to je donošenje Analize sustava civilne zaštite na području Općine Novo Virje za 2023. godinu.

Općinski načelnik kratko obrazlaže Analizu.

POTPREDSJEDNICA: Zahvaljujem, otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 7 glasova ZA donijelo

ANALIZU STANJA
sustava civilne zaštite na području Općine Novo Virje u 2023. godini

Točka 25.

DARKO BEZJAK: Imam prijedlog vezano za Dravu na Drenovici. Ljudi govore da dođu na Dravu, ne mogu do vode, netko je ogradio parcelu. Gledao sam na katastru da je općinska zemlja do vode, tamo gdje je plaža. Bilo bi dobro da se tamo napravi put preko te općinske zemlje, da se izmalčira tako da se može doći do vode. Imamo tu plažu kakve nema sve do Brodića.

OPĆINSKI NAČELNIK: Ok, raspitati ću se to kod Hrvatskih voda.
Vezano za rukavac na Čardi, to bi isto trebali čistiti, ali za to nam je prvo potreban projekt.
Potrebna nam je i suglasnost županije i zaštita okoliša.

Nakon daljnje kratke rasprave općinski načelnik i potpredsjednica Općinskoga vijeća svima su zaželjeli blagoslovljen Božić i sretnu i uspješnu 2024. godinu.

Potpredsjednica Općinskog vijeća Općine Novo Virje, Marina Bušić završava sjednicu u 20,15 sati.

Dovršeno.
ZAPISNIČAR
Miroslav Lukanec
POTPREDSJEDNICA

Marina Bušić




